CELEX: E2015P0026
Language: da
Date: 2015-11-04 00:00:00
Title: Anmodning om en rådgivende udtalelse fra EFTA-Domstolen indgivet af Fürstliches Obergericht af 4. november 2015 i en straffesag mod A (Sag E-26/15)

22.12.2016   
            
            
               DA
            
            
               Den Europæiske Unions Tidende
            
            
               C 480/6
            
         Anmodning om en rådgivende udtalelse fra EFTA-Domstolen indgivet af Fürstliches Obergericht af 4. november 2015 i en straffesag mod A
   (Sag E-26/15)
   (2016/C 480/08)
   Fürstliches Obergericht, Liechtenstein, har ved skrivelse af 4. november 2015, som indgik til EFTA-Domstolens justitskontor den 9. november 2015, anmodet Domstolen om en rådgivende udtalelse om nedenstående spørgsmål i straffesagen mod A:
   
               1.
            
            
               Skal Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme fortolkes således, at »udbydere af tjenester til truster og selskaber«, som omhandlet i direktivets artikel 2, stk. 1, nr. 3, litra c), og artikel 3, punkt 7, litra b), er underlagt den forpligtelse til at kontrollere kundens identitet, der er fastsat i direktivets artikel 8, stk. 1, litra a), og artikel 9, stk. 1 og 6, udelukkende efter forskrifterne i den medlemsstat, hvor de er etableret (in welchem [der Dienstleister für Trusts und Gesellschaften] seinen rechtlichen Sitz hat)?
            
         
               2.
            
            
               Såfremt det første spørgsmål besvares benægtende, spørges: Hvilke kriterier skal anvendes for at afgøre, om »udbydere af tjenester til truster og selskaber« er forpligtede til at kontrollere kundens identitet, jf. direktivets artikel 8, stk. 1, litra a), og artikel 9, stk. 1 og 6, efter forskrifterne i en anden medlemsstat?
            
         
               3.
            
            
               Finder svarene på spørgsmål 1 og 2 ligeledes anvendelse, når det selskab, til hvilket der leveres administrative tjenester, er et selskab, som ikke er stiftet i en medlemsstat?